छोटूराम नगर में खाली प्लाटों में लगे गंदगी के ढेर
लाइनपारके छोटूराम नगर में घनी आबादी के बाद भी यहां के निवासी पंद्रह सालों से सुविधाओं की बाट जोह रहे है। यहां गलियां भी नहीं बन पाई और ही गंदे पानी की निकासी के लिए व्यवस्था हो पा रही है। अब तो हाल यह है कि घरों के आगे गलियों खाली पड़े प्लाटों में गंदा पानी बीमारियां परोस रहा है। इसको लेकर कॉलोनी के अनेक लोगों ने नगर परिषद चेयरपर्सन के अलावा अधिकारियों के समक्ष शिकायत कर सुविधाएं उपलब्ध कराने की पूरजोर मांग की है।
यहां रहने वाले शफीक, दिनेश, सुनील, राजू, अशरफ, जयमुक, अलीम, अशोक, कृष्ण, रामकंवार, मोहन समेत कई अन्य ने कहा कि वे पिछले काफी समय से छोटूराम नगर में रह रहे है। पर यहां पर विकास को लेकर अनदेखी की जा रही है। कई हजार लोग यहां पर रहते हैं। इनमें से काफी लोगों के अपने मकान है तो अन्य किरायेदार के तौर पर भी रहते हैं। कॉलोनी में प्रवासी लोग ज्यादा है। अधिकांश फैक्ट्री में काम करते हैं या फिर फल फ्रूट की रेहड़ी लगाकर परिवार का गुजारा करते हैं। उनकी कॉलोनी में सुविधाओं की भारी कमी खल रही है।
कई सालों से वे यहां पर विकास कार्यों की बाट जोह रहे है लेकिन उसके बाद भी कोई समाधान नहीं हो रहा। यहां तक कि जन प्रतिनिधियों अधिकारियों के समक्ष भी मिलकर समस्या के समाधान की आवाज उठा चुके हैं लेकिन उसके बाद भी कोई सुध नहीं ली जा रही। ऐसे में यहां नारकीय जीवन जीने के लिए कॉलोनी के लोग मजबूर हो रहे हैं। काफी बड़े क्षेत्र में फैली कॉलोनी में खूब खाली प्लाट भी पड़े हैं। जगह-जगह इन प्लाटों में गंदगी के ढेर भी लगे रहते हैं। इससे आसपास का वातावरण दूषित रहता है। यही नहीं ये प्लाट यहां के विकास में भी बाधा बन रहे हैं। ऐसे में गंदगी के चलते दुर्गंध का वातावरण भी बन जाता है। कॉलोनी में काफी बदतर स्थिति है। यहां रहने वाले लोगों का कहना है कि सुविधाओं के नाम पर अभी तक कुछ भी नहीं हुआ है। हर बार चुनाव में लोग आते हैं और विकास के दावे करके चले जाते हैं लेकिन उसके बाद उनकी कोई सुध लेने वाला नहीं है। कॉलोनी में गलियां खस्ताहाल ऊबड़-खाबड़ पड़ी हुई है।
वाहनराहगीरों को निकलने में परेशानी : यहांसे वाहनों का तो दूर पैदल राहगीरों को भी निकलना मुश्किल हो रहा है। दिन के समय तो किसी तरह से लोग निकल जाते है लेकिन रात के वक्त चोटिल होने का डर सताता रहता है।
बहादुरगढ़. छोटूरामनगर के खाली प्लाटों में पड़ी गंदगी।
हालात
bho_Deva hin_Deva hin_Deva hin_Deva hin_Deva bho_Deva kas_Deva